## Naredba o visini naknade za odobrenje održavanja izobrazbe pomoraca

### NN 7/2009 (16.1.2009.), Naredba o visini naknade za odobrenje održavanja izobrazbe pomoraca

# **MINISTARSTVO MORA, PROMETA I INFRASTRUKTURE**

176

Na temelju članka 1021. stavak 3., a u svezi članka 132. stavak 4. Pomorskog zakonika (»Narodne novine« br. 181/04, 76/07) ministar mora, prometa i infrastrukture donosi

NAREDBU

O VISINI NAKNADE ZA ODOBRENJE ODRŽAVANJA IZOBRAZBE POMORACA

I.

Ovom Naredbom utvrđuje se visina naknade za odobrenje održavanja izobrazbe pomoraca.

Naknadu iz stavka 1. ove točke plaća pomorsko učilište ovlašteno za održavanje izobrazbe pomoraca za svaku kalendarsku godinu.

II.

Naknada se sastoji od stalnog i promjenjivog dijela.

Stalni dio naknade za prvu kalendarsku godinu rada plaća se prilikom izdavanja dopusnice, a za sve naredne godine plaća se najkasnije do 30. lipnja za tekuću kalendarsku godinu.

Promjenjivi dio naknade plaća se prije izdavanja obrazaca potvrdnica pomorskom učilištu.

III.

Visina stalnog dijela naknade utvrđena je u Dodatku I. koji je sastavni dio ove Naredbe i plaća se za svaki pojedini program izobrazbe.

Pomorsko učilište koje je ovlašteno održavati izobrazbu pomoraca na više lokacija, u sjedištu i područnim jedinicama, za drugu i svaku slijedeću lokaciju plaća polovicu iznosa naknade utvrđene u Dodatku I.

IV.

Promjenjivi dio naknade iznosi 10,00 kuna po obrascu potvrdnice.

V.

Za obrasce potvrdnica koje se koriste u obrazovnom procesu, pomorsko učilište ne plaća promjenjivi dio naknade iz točke IV. ove Naredbe.

Obrasci potvrdnica iz stavka 1. ne mogu se koristiti za programe izobrazbe izvan obrazovnog procesa.

VI.

Naknada iz točke I. ove Naredbe prihod je Državnog proračuna Republike Hrvatske.

VII.

Ova Naredba stupa na snagu danom objave u Narodnim novinama.

Danom stupanja na snagu ove Naredbe prestaje važiti Naredba o visini naknade za odobrenje održavanja izobrazbe pomoraca od 30. svibnja 2007. godine (Narodne novine 63/07).

Klasa: 400-01/08-03/330

Urbroj: 530-04-08-1

Zagreb, 31. prosinca 2008.

Ministar
Božidar Kalmeta, v. r.

Dodatak I.

|  |  |  |
| --- | --- | --- |
| Oznaka | Program izobrazbe | Naknada (u kunama) |
| D2 | Poseban program temeljne sigurnosti na brodu | 6.000,00 |
| D3 | Zapovjednik broda do 200 BT u nacionalnoj plovidbi i ribarskog broda u ZERP-u | 1.000,00 |
| D4 | Član posade koji čini dio plovidbene straže | 2.000,00 |
| D5 | Časnik odgovoran za plovidbenu stražu na brodu do 500 BT u maloj obalnoj plovidbi | 1.000,00 |
| D6A | Korištenje radarskog uređaja | 2.000,00 |
| D6B | Motrenje i ucrtavanje radarskim uređajem i korištenje ARPA uređaja – radna razina | 3.000,00 |
| D6C | Motrenje i ucrtavanje radarskim uređajem i korištenje ARPA uređaja – upravljačka razina | 3.000,00 |
| D7 | Član posade koji čini dio plovidbene straže u strojarnici | 2.000,00 |
| D8 | Časnik stroja odgovoran za stražu u strojarnici sa strojem porivne snage do 750 kW u nacionalnoj plovidbi | 2.000,00 |
| D9 | Radiooperater s ograničenom ovlasti | 3.000,00 |
| D10 | VHF DSC radiooperater | 2.000,00 |
| D11 | Radiooperater s općom ovlasti | 3.000,00 |
| D12 | Osposobljenost za upravljanje gašenjem požara | 5.000,00 |
| D13 | Osnovna osposobljenost za rad na tankerima | 4.000,00 |
| D14 | Osposobljenost za rad na tankerima za ulje | 3.000,00 |
| D15 | Osposobljenost za rad na brodovima za ukapljene plinove | 3.000,00 |
| D16 | Osposobljenost za rad na tankerima za kemikalije | 3.000,00 |
| D17 | Osposobljenost za rukovanje brodicom za spašavanje i spasilačkom brodicom osim brze spasilačke brodice | 4.000,00 |
| D18 | Osposobljenost za rukovanje brzom brodicom za spašavanje | 1.000,00 |
| D19 | Osposobljenost za pružanje medicinske prve pomoći | 4.000,00 |
| D20 | Osposobljenost za pružanje medicinske skrbi na brodu | 3.000,00 |
| D21- D26 | Mjere sigurnosti na putničkom brodu | 4.000,00 |
| Mjere sigurnosti na ro-ro putničkom brodu | 4.000,00 |
| D27 | Osposobljenost za rad s opasnim teretima | 2.000,00 |
| D28 | Član ispitnog povjerenstva | 2.000,00 |
| D29 | Radioelektroničar II klase | 2.000,00 |
| D30 | Osposobljenost za rad na brzom plovilu | 2.000,00 |
| D31 | Osposobljenost za upravljanje brzim plovilom | 3.000,00 |
| D32 | Časnik odgovoran za sigurnosnu zaštitu broda | 4.000,00 |
| D33 | Časnik odgovoran za sigurnosnu zaštitu u društvu | 2.000,00 |
| D34 | Časnik odgovoran za sigurnosnu zaštitu luke | 3.000,00 |
| D35 | Zapovjednik ribarskog broda u nacionalnoj plovidbi i ZERP-u | 1.000,00 |
| D36 | Zapovjednik ribarskog broda u maloj obalnoj plovidbi | 1.000,00 |
| D37 | Časnik ribarskog broda u velikoj obalnoj plovidbi | 1.000,00 |
| D38 | Časnik stroja na ribarskom brodu sa strojem porivne snage do 1500 kW | 1.000,00 |

Naredba, NN 7/2009-176